ອີຣ່ານ ສຫລ ແລະອີຢູ ມ້ວນທ້າຍ ການເຈລະຈາ ລະດັບສູງ ດ້ານນິວເຄລຍ 
ອີຣ່ານ ແລະບັນດາປະເທດມະຫາອຳນາດ ເຈລະຈາກ່ຽວກັບນິວເຄລຍ ອີກຮອບ​ນຶ່ງ ແຕ່​ສິ້ນ​ສຸດ​ລົງ ໂດ​ຍ​ບໍ່​ມີ​ຄວາ​ມ​ຄືບ​ໜ້າ ທີ່​ສຳ​ຄັນ​ໃດໆ.
ບັນດານັກເຈລະຈາຂອງອີຣ່ານແລະກຸ່ມຫົກປະເທດມະຫາ ອຳນາດຂອງໂລກ ໄດ້ພົບປະສົນທະນາກັນອີກຮອບນຶ່ງໃນ ວັນອັງຄານວານນີ້ ໃນຂະນະທີ່ເສັ້ນຕາຍ ຫຍັບໃກ້ເຂົ້າມາ ເພື່ອໃຫ້ບັນລຸການຕົກລົງກ່ຽວກັບໂຄງການນິວເຄລຍຂອງ ອີຣ່ານ ການປະຊຸມທີ່ Oman ໄດ້ມີຂຶ້ນ ຫລັງຈາກການເຈລະຈາ ເປັນເວລາສອງມື້ທີ່ ນຳພາໂດຍລັດຖະມົນຕີຕ່າງປະເທດ ອີຣ່ານ ທ່ານ Javad Sarif ລັດຖະມົນຕີຕ່າງປະເທດສະ ຫະລັດ ທ່ານ John Kerry ແລະຫົວໜ້ານະໂຍບາຍຕ່າງ ປະເທດຂອງສະຫະພາບຢູໂຣບ ຫຼືອີຢູ ທ່ານນາງ Cathe- rine Ashton ທີ່ສີ້ນສຸດລົງໂດຍປາດສະຈາກຄວາມຄືບໜຽທີ່ສຳຄັນໃດໆ ທັງສອງຝ່າຍໄດ້ພະຍາຍາມມາ ເກືອບນຶ່ງປີ ເພື່ອໃຫ້ບັນລຸການຕົກລົງໃນຂອບ ເຂດທີ່ ກວ້າງຂວາງ ແລະຍືນຍົງ ຫລັງຈາກໄດ້ຕັດສິນໃຈ ຕໍ່ເວລາ ໃນການເຈລະຈາຂັ້ນຕົ້ນ 6 ເດືອນ ໄປຈົນຮອດວັນທີ 24 ເດືອນພະຈິກ ສະຫະລັດ ອັງກິດ ຈີນ ຝຣັ່ງ ຣັດເຊຍ ແລະເຢຍຣະມັນ ຕ້ອງການໃຫ້ອີຣ່ານ ຄໍ້າປະກັນວ່າ ຕົນບໍ່ໃຊ້ໂຮງໄຟຟ້ານິວເຄລຍ ເປັນບ່ອນພັດທະນາອາວຸດ ໃນຂະນະທີ່ອີຣ່ານ ຕ້ອງການ ໃຫ້ຍົກເລີກການລົກໂທດດ້ານເສດຖະກິດທັງໝົດຕໍ່ຕົນ ໃນອີກດ້ານນຶ່ງນັ້ນ ຣັດເຊຍ ແລະອີຣ່ານ ຕົກລົງກັນທີ່ຈະສ້າງ ເຕົາແຍກຫຼືປະຕິກອນນິວ ເຄລຍສອງໜ່ວຍ ຢູ່ທີ່ໂຮງໄຟຟ້າປະລາມະນູອີຣ່ານ ໃນ Bushehr ທີ່ສ້າງໂດຍຣັດເຊຍ ການເຊັນສັນຍາ ໂດຍບັນດາເຈົ້າໜ້າທີ່ ຈາກທັງສອງປະເທດຢູ່ມົສກູ ຍັງຮວມທັງຄວາມ ເປັນໄປໄດ້ ໃນການສ້າງເຕົາແຍກນິວເຄຍລຍ ອຶ່ນໆອີກຢູ່ໃນອີຣ່ານ ການຕົກລົງນີ້ແມ່ນຮຽກຮ້ອງໃຫ້ມີການຢັ້ງຢືນ ແລະສັງເກດການໂດຍອົງການພະລັງງານ ປະລະມານູສາກົນ